CELEX: 62015CN0520
Language: el
Date: 2015-09-28 00:00:00
Title: Υπόθεση C-520/15: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 28 Σεπτεμβρίου 2015 — Associazione Italiana delle Unita Dedicate Autonome Private di Day Surgery (Aiudapds), Centri Chirurgia Ambulatoriale κατά Agenzia Italiana del Farmaco (AIFA), Ministero della Salute

30.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 398/21
            
         Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 28 Σεπτεμβρίου 2015 — Associazione Italiana delle Unita Dedicate Autonome Private di Day Surgery (Aiudapds), Centri Chirurgia Ambulatoriale κατά Agenzia Italiana del Farmaco (AIFA), Ministero della Salute
   (Υπόθεση C-520/15)
   (2015/C 398/26)
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Προσφεύγουσες: Associazione Italiana delle Unita Dedicate Autonome Private di Day Surgery (Aiudapds), Centri Chirurgia Ambulatoriale
   
      Καθών: Agenzia Italiana del Farmaco (AIFA), Ministero della Salute
   
      Λοιποί διάδικοι: Roche SpA, Novartis Farma SpA, Regione Marche
   
      Προδικαστικό ερώτημα
   
   Αντιβαίνει στο άρθρο 47, δεύτερο εδάφιο, του Χάρτη των Θεμελιωδών Δικαιωμάτων της Ευρωπαϊκής Ένωσης (2000/C 364/01), το οποίο ορίζει ότι κάθε πρόσωπο έχει δικαίωμα να δικαστεί η υπόθεσή του δίκαια, δημόσια και εντός ευλόγου προθεσμίας, από ανεξάρτητο και αμερόληπτο δικαστήριο, που έχει προηγουμένως συσταθεί νομίμως, και το οποίο κατοχυρώνει το δικαίωμα σε δίκαιη δίκη, στο άρθρο 54 του εν λόγω Χάρτη, το οποίο απαγορεύει την κατάχρηση δικαιώματος, καθώς και στο άρθρο 6, παράγραφος 1, της Ευρωπαϊκής Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών, που υπογράφηκε στη Ρώμη στις 4 Νοεμβρίου 1950, το οποίο ορίζει ότι κάθε πρόσωπο έχει δικαίωμα να δικαστεί η υπόθεσή του δίκαια, δημόσια και εντός λογικής προθεσμίας από ανεξάρτητο και αμερόληπτο δικαστήριο που λειτουργεί νομίμως, εθνική ρύθμιση η οποία, δυνάμει του άρθρου 10 του διατάγματος αριθ. 1119 του Προέδρου της Δημοκρατίας, της 24ης Νοεμβρίου 1971, και του άρθρου 48 του νομοθετικού διατάγματος αριθ. 104, της 2ας Ιουλίου 2010, επιτρέπει σε έναν μόνο εκ των διαδίκων στην έκτακτη διαδικασία εκδικάσεως σε πρώτο και τελευταίο βαθμό δικαιοδοσίας από το Consiglio di Stato (Συμβούλιο της Επικρατείας) να επιτύχει την παραπομπή της υποθέσεως προς εκδίκαση σε πρώτο βαθμό ενώπιον του Tribunale Amministrativo Regionale (περιφερειακού διοικητικού πρωτοδικείου), χωρίς τη συγκατάθεση ή τη συμμετοχή του προσφεύγοντος ή άλλων μετεχόντων στη διαδικασία αυτή;